Å dø for staten. Kritisk perspektiv på rettferdig krig
Den politiserte matenAmerikansk politikk. Politisk system og politisk tenkning
Å dø for staten
Hva gjør du hvis noen prøver å drepe deg eller din familie? Ville du ikke gjort alt for å hindre det? Har ikke alle mennesker rett til væpnet selvforsvar? Pasifister, militærnektere og andre krigsmotstandere blir alltid konfrontert med disse spørsmålene.
Forfatter: Truls Wyller
Bokas forfatter hevder at problemstillingen er forfeilet. Krig og fred er ikke i første rekke et forhold mellom individer, men mellom stater og mellom individ og stat. Den viktigste etiske debatten gjelder hvorvidt det er riktig å ofre uskyldige individer for kollektivet: Står hensynet til nasjonenes selvbestemmelsesrett over hensynet til enkeltmennesket? Spørsmålet forfølges tilbake til kirkefaderen Augustin, og det drøftes i lys av USAs og Natos kriger i Kosovo, Afghanistan og Irak. Forfatteren stiller seg kritisk til disse krigene, men han legger også vekt på at krigsmotstandere må argumentere prinsipielt og konsekvent. De som tok avstand fra krigen mot Irak etter landets overfall på Kuwait i 1990, må også ta avstand fra irakisk krig mot USA-okkupasjon i dag.
Truls Wyller er professor ved Filosofisk institutt, Norges teknisk-naturvitenskapelige universitet (NTNU).